PATVIRTINTA

Kelmės rajono socialinių paslaugų centro direktoriaus

2021 m. gruodžio 30 d. įsakymu Nr. V-377

**KELMĖS RAJONO SOCIALINIŲ PASLAUGŲ CENTRO**

**GRUPINIO GYVENIMO NAMŲ**

**VAIRUOTOJO-SOCIALINIO DARBUOTOJO PADĖJĖJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Vairuotojas-socialinio darbuotojo padėjėjo pareigybė (pareigybės kodas – 832203 ir 341205) priskiriama kvalifikuotų darbuotojų grupei.

2. Pareigybės lygis – C.

3. Vairuotojo-socialinio darbuotojo padėjėjo pareigybės tikslas – Kelmės rajono socialinių paslaugų centui (toliau – Centras) priklausančių tarnybinių automobilių bei specialios paskirties automobilio, skirto vežioti neįgaliuosius, vairavimas ir priežiūra.

4. Vairuotojas-socialinio darbuotojo padėjėjas tiesiogiai pavaldus Centro direktoriaus pavaduotojui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Vairuotojas-socialinio darbuotojo padėjėjas privalo:

5.1. turėti ne žemesnį kaip vidurinį išsilavinimą ir būti išklausęs 40 valandų įžanginių socialinio darbuotojo padėjėjo mokymus;

5.2. turėti „B“ kategorijos vairuotojo pažymėjimą (privalumas C1 kategorija);

5.3. turėti medicinos įstaigos leidimą atlikti darbą bei ne mažesnę kaip 5 metų vairuotojo darbo patirtį;

5.4. žinoti Lietuvos Respublikos įstatymus, Vyriausybės nutarimus, Socialinės apsaugos ir darbo bei Sveikatos apsaugos ministerijų įsakymus, rajono savivaldybės tarybos sprendimus, mero potvarkius, administracijos direktoriaus bei Centro direktoriaus įsakymus, Centro vidaus tvarkos taisykles bei kitus teisės aktus, reglamentuojančius saugų eismą;

5.5. išmanyti kelių eismo taisykles, žinoti LR Žmonių saugos darbe įstatymą;

5.6. būti išklausęs įžanginius socialinio darbuotojo padėjėjo mokymus ar turėti socialinio darbuotojo išsilavinimą;

5.7. žinoti automobilio mechanizmų ir prietaisų paskirtį, sandarą, išdėstymą, atpažinti gedimo požymius ir nustatyti priežastis, žinoti techninės priežiūros tvarką ir priemones, jų atlikimo nuoseklumą ir terminus;

5.8. žinoti pagalbos telefono numerį, elgesio kultūros pagrindus.;

5.9. žinoti saugos ir sveikatos darbe, priešgaisrinės saugos ir aplinkos apsaugos reikalavimus, išmanyti pirmosios medicininės pagalbos suteikimo būdus, turėti tam reikiamas priemones;

5.10. atsakyti už automobilio eksploatavimo ir eismo saugumo reikalavimų pažeidimus;

5.11. laikytis konfidencialumo, informaciją apie Centro veiklą teikti tik įstatymų numatytais atvejais;

5.12. būti pareigingas, atsakingas, sąžiningas, darbštus, gebėti bendrauti;

5.13. vadovautis LR įstatymais, darbo tvarkos taisyklėmis, darbuotojų saugos instrukcijomis, šia pareigine instrukcija.

# **III SKYRIUS**

# **ŠIAS PAREIGAS EINANČIO DARBUOTOJO FUNKCIJOS**

6. Vairuotojas-socialinio darbuotojo padėjėjas vykdo šias funkcijas:

6.1. prižiūri jam priskirtus tarnybinius automobilius;

6.2. laikosi saugaus eismo reikalavimų, užtikrina keleivių saugumą, laiku juos nuveža į paskirtą vietą;

6.3. padeda transporto paslaugos gavėjams įlipti ir išlipti iš specialios paskirties automobilio, įstumia ir išstumia vežimėliuose sėdinčius neįgaliuosius specialiu takeliu;

6.4. atlikdamas darbines funkcijas tarnybiniu automobiliu darbo metu negali vežioti pašalinių asmenų;

6.5. darbo metu privalo turėti vairuotojo pažymėjimą, transporto priemonės registracijos liudijimą ir techninės apžiūros taloną bei privalomąjį transporto priemonių draudimo liudijimą;

6.6. užtikrina automobilių tvarkingą, ekonomišką eksploataciją bei švarą, laiku, tvarkingai ir teisingai pildo kelionės lapus;

6.7. prižiūri garažą, nesandėliuoja jame kuro ir tepalų atsargų;

6.8. su ligoniu ar neįgaliuoju nuvykęs į paskirtą vietą, jei nėra lydinčiojo asmens, atlieka pastarojo funkciją;

6.9. važinėja tik techniškai tvarkingu, eismo taisyklių reikalavimus atitinkančiu tarnybiniu automobiliu;

6.10. įvykus nelaimingam atsitikimui, suteikia nukentėjusiam pirmąją medicininę pagalbą ir apie įvykį praneša greitajai medicininei pagalbai, policijai, Centro direktoriui;

7. Vairuotojas-socialinio darbuotojo padėjėjas:

7.1. vykdo kitus Centro direktoriaus nurodymus;

* 1. atlieka Grupinio gyvenimo namų smulkų patalpų remontą, tvarko aplinką;
  2. prižiūri laikinojo apnakvindinimo namelį, vidaus patalpas ir aplinką;

7.4. organizuoja laikinojo apnakvindinimo namelio gyventojų higienos priežiūra.

8. Vairuotojas-socialinio darbuotojo padėjėjas atsako:

8.1. už saugų keleivių vežimą;

8.2. už automobilio eksploatavimo ir parkavimo reikalavimų vykdymą;

8.3. už avarijas, nelaimingus atsitikimus, padarytus dėl jo kaltės;

8.4. už kelių eismo taisyklių nesilaikymą, saugos ir sveikatos darbe, priešgaisrinės saugos, aplinkos apsaugos reikalavimų pažeidimus;

8.5. už teisingą dokumentų pildymą;

8.6. už automobilio vairavimą esant neblaiviam ar apsvaigus nuo narkotinių medžiagų;

8.7. už dėl savo kaltės ar neatsargumo Centrui padarytą žalą;

8.8. už šiame pareigybės aprašyme numatytų funkcijų vykdymą;

8.9. už informacijos, susijusios su socialinių paslaugų gavėjų interesais, konfidencialumą;

8.10. už laikinojo apnakvindinimo namelio patalynės skalbimą, lovų paklojimą, kambarių švarą, buitinių prietaisų funkcionavimą;

8.11. už asmenims paskirtos laikinojo apnakvindinimo paslaugos suteikimą (apgyvendinimą), asmenų supažindinimą su patalpų vidaus tvarkos taisyklėmis;

8.12. už informavimą apie teikiamą paslaugą ir paslaugos gavėjo paraiškos pristatymą į Centrą;

8.13. už profesinės etikos normų nesilaikymą;

8.14. už savo pareigų nevykdymą, netinkamą vykdymą, darbo drausmės pažeidimus atsako

Lietuvos Respublikos įstatymų nustatyta tvarka.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (data)